bolesølje
Store norske leksikon,Kunst og estetikk,Søm, klær og mote,Bunad, kofter og folkedrakt,Søljer og andre smykker til bunad og folkedrakt
Bolesølje er en sølje med hel, rund bunnplate med seks, av og til fem boler. En bole er en rund eske med lokk prydet med bildemotiv eller filigransarbeid. Bolen har gitt navn til søljen som sannsynligvis går tilbake til middelalderen.
Etter motiv og pryding kan bolesøljene deles inn i to hovedgrupper. Den eldste gruppen er bolesøljer med motiv. Motivet kan være av mange ulike slag: løve, pelikan, menneskehode, madonna med barnet, granateple eller bladverk. Som regel er det forskjellig motiv på bolelokk og bunnplate, også tornen kan være påsatt madonnafigur.Bolesøljer med filigransarbeid er en yngre type. Såvel bolelokk som bunnplate har filigransarbeid, og mellom bolene er det påsatt filigransknapper. Bolesøljene er laget av sølv og ofte forgylt. De stammer opprinnelig fra Telemark og Aust-Agder.Det ligger mye symbolikk i bunadsøljene og alt som kan deles på tallet tre er et symbol på den hellige treenighet, faderen, Sønnen og Den Hellige Ånd. Det som kan deles på fire viser til verdenshjørnene nord, sør, øst og vest og symboliserer skaperverket. Les mer i Store norske leksikon bunad folkedrakt draktsølv filigransarbeid sølje Litteratur Berge, Rikard: Norskt bondesylv, 1925 Fossberg, Jorunn: Draktsølv, 1991 Noss, Aagot: Draktsølvet frå Den norske samlinga, Nordiska Museet, Stockholm, 1985